stanford-oval/wikipedia huggingface dataset:
วัง หมิงเฉฺวียน
ประวัติ > ช่วงมีชื่อเสียงในฮ่องกง (พ.ศ. 2514-2518)

ในราวเดือนเมษายนของปีพ.ศ. 2514 หลังจากที่ได้เรียนจบด้านการร้องเพลงและการเต้นที่ญี่ปุ่นแล้ว เธอได้เดินทางกลับมาที่ฮ่องกง แต่การกลับมาในครั้งนี้เธอไม่ได้กลับไปเป็นนักแสดงให้กับทางค่ายอาร์ทีวีเหมือนเคย แต่เธอตัดสินใจไปเซ็นสัญญาเป็นนักแสดงให้กับทางค่ายสถานีโทรทัศน์ทีวีบี แทน และเป็นกฎของทางช่องทีวีบี ที่ต้องเข้าเรียนทักษะการแสดงกับทางช่อง อีก 1 ปี ทำให้เธอกว่าจะมีผลงานออกมาก็ปาเข้าไปในปีพ.ศ. 2516 และประเดิมผลงานชิ้นแรกกับทางค่ายทีวีบีเป็นละครสากลดราม่าเรื่อง เร้น...รักซ่อน...อารมณ์ (私戀 1973) กลายเป็นผลงานที่แจ้งเกิดในฮ่องกงให้กับเธอกลับมาเป็นที่พูดถึงกันอีกครั้ง หลังจากที่เธอได้ห่างหายจากวงการไปประมาณ 2 ปี ซึ่งบทบาทที่เธอเล่นในเรื่องนี้ได้รับคำชมจากผู้ชมในฮ่องกงเป็นอย่างมาก จนทำให้ถัดมาในปีพ.ศ. 2517 ทางช่องทีวีบีได้ป้อนงานละครให้เธอติด ๆ กันมากมาย จนเธอมีผลงานเด่น ๆ ตามมาอีกหลายเรื่อง เช่นเรื่อง ฤดูใบไม้ผลิ...รักนี้นิรันดร์ (永恆的春天 1974) ในบท "เหมาเจียงหยวน" ตามด้วยการแสดงของเธอในผลงานละครสากลแนวสงครามดราม่าเรื่อง ศึกรัก ศึกรบ (The Blue and the Black 1974) ซึ่งละครเรื่องนี้เคยถูกนำไปสร้างเป็นภาพยนตร์มาแล้วเมื่อปีพ.ศ. 2509 ในชื่อเรื่องเดียวกัน คือ
ศึกรัก ศึกรบ ภาค 1 และ 2 (The Blue and the Black 1-2 1966) โดยเวอร์ชันภาพยนตร์ นำแสดงโดย กวนซาน และ หลินไต้ อีกผลงานละครแนวสากลย้อนยุคเรื่อง "บีโกเนีย" (Begonia 1974) ในบทสาวผู้รอคอยรักแท้ และผลงานละครแนวตลกสุดดังของปีนั้นเรื่อง 4 สุวรรณบุปผา (四朵金花 1974) ที่เธอได้ร่วมแสดงกับนักแสดงตลกหญิงชื่อดังแห่งยุคนั้น อย่าง เจ๊อ้วน เสิ่นเตี้ยนเสีย และอีกสองสาวนักร้อง-นักแสดงที่ได้รับความนิยมในขณะนั้นคือ หวังอ้ายหมิง (王愛明) กับ จางเต๋อหลัน (張德蘭) จากความสำเร็จของละครเรื่องนี้ที่พวกเธอทั้งสี่คนได้แสดงร่วมกันทำให้ในปีถัดมาพ.ศ. 2518 (1975) ทางสถานีโทรทัศน์ทีวีบีเลยนำพวกเธอทั้งสี่คนมารวมตัวก่อตั้งเป็นเกิร์ลกรุ๊ป ภายใต้ชื่อ กลุ่ม 4 ดอกไม้สีทอง ซึ่งเป็นการรวมตัวกันในระยะเวลาสั้น ๆ เพื่อมาออกอัลบั้ม ที่ใช้ชื่อว่า สี่ดอกไม้สีทอง (Four Golden Flowers) และตัวของวัง หมิงเฉฺวียน เองที่เป็นคนคิดชื่อกลุ่มนี้ขึ้นมา ซึ่งเกิร์ลกรุ๊ปวงนี้ก็ได้รับความนิยมในช่วงนั้นเป็นอย่างมาก แต่หลังจากนั้นไม่นานก็ต้องแยกวงกันไปตามทางที่ตัวเองถนัด ส่วนผลงานละครที่เด่น ๆ ในปีพ.ศ. 2518 มีมากมายหลายเรื่อง เช่นเรื่อง ซูสีไทเฮา โดยในเรื่องเธอสวมบทบาทเป็น สนมเจิน, เรื่อง ความฝันในหอแดง (Dream of the Red Chamber 1975) เธอได้รับบทเด่นเป็น หลินไต้อวี้ โดยมีดาราชาย อู่เว่ยกว๋อ มารับบทเป็น เจียเป่าอวี้ 
นอกจากนี้ยังมีดาราสาว หวง ซิ่งซิ่ว รับบท ฉิงเหวิน และ โจวเหวินฟะ มารับบทตัวประกอบเป็น เจียงอวี้ฮั่น ตามต่อด้วยเรื่อง ละครตำนานรักพื้นบ้าน เช่นตอน "ดอกพิษเบญจมาศ", ตอน "สามยิ้มพิมพ์ใจ", ตอน "เทพธิดาลำน้ำลก" และตอน "ห้องรักหอสวาท" นอกจากนี้ยังมีละครสากลเรื่อง ปลายทางแห่งรัก เป็นต้น
ประวัติ > ความนิยมลดลง (พ.ศ. 2526-2527)

เมื่อถึงจุดสูงสุดของชีวิต ก็ย่อมต้องมีวันลงมาเช่นกัน ถือได้ว่าเป็นสัจธรรมที่ทุกคนต้องเจอ ไม่เว้นแม้แต่ดาราดังอย่างเธอก็ต้องเจอแบบนั้นเช่นกัน
ในปีพ.ศ. 2526 ด้วยกระแสความโด่งดังสุด ๆ ของละครชุดกำลังภายในฟอร์มใหญ่แห่งปีเรื่อง มังกรหยก 1983 ภาค1-4 ที่นำพาชื่อเสียงอันโด่งดังเปรี้ยงปร้างเป็นพลุแตก มาให้กับดารารุ่นน้อง อย่าง เฉินอวี้เหลียน ในบท
เซียวเหล่งนึ่ง และดาราสาวดาวรุ่งหน้าใหม่ อย่าง องเหม่ยหลิง ในบท อึ้งย้ง ที่ว่ากันว่าทั้งสองต่างโด่งดังขึ้นมาแซงหน้าดารารุ่นพี่ ๆ กันเลยทีเดียว อีกทั้งในปีนี้ยังมีดาราเกิดใหม่ตามขึ้นมาอีกหลายคน อย่างเช่น หลันเจี๋ยอิง, หลิวเจียหลิง, ซังเทียนเอ๋อ และ  เจิงหัวเชี่ยน เป็นต้น ซึ่งทางสถานีโทรทัศน์ทีวีบี เองก็ได้มีนโยบายหันไปผลักดันส่งเสริมและป้อนงานละครให้กับนักแสดงรุ่นน้องเหล่านี้มากกว่า และแน่นอนว่าย่อมที่จะส่งผลกระทบต่อนักแสดงชื่อดังรุ่นพี่ระดับเบอร์ต้น ๆ ของทางช่อง อย่างวัง หมิงเฉฺวียน, เจ้าหย่าจือ, เจิ้งอวี้หลิง และ หวงซิ่งซิ่ว โดยในปีนี้ทางสถานีโทรทัศน์ทีวีบี ได้หันไปมอบหมายให้เธอเน้นไปทาง รับทำหน้าที่เป็นพิธีกรในรายการสำคัญ ๆ ของทางช่องมากกว่างานทางด้านละคร เพื่อเป็นการหลีกทางให้ดาราสาวรุ่นหลัง ๆ สามารถขึ้นมาได้ และเธอก็มีผลงานเพียงแค่เรื่องเดียว คือละครเรื่อง ฮ่องกง83 (香港八三83)
แต่อย่างไรก็ตามด้วยผลงานละครที่ผ่าน ๆ มาของเธอล้วนแล้วแต่ประสบความสำเร็จเป็นอย่างสูงในฮ่องกงและทำให้เธออยู่ในจุดสูงสุดของอาชีพการแสดง จึงทำให้วัง หมิงเฉฺวียนได้รับเลือกให้เป็นหนึ่งในเพียงไม่กี่คนของคนในวงการบันเทิงที่ได้รับเชิญให้เข้าพิธีร่วมลงนามในงานแถลงการณ์เชื่อมความสัมพันธ์กระชับมิตรระหว่างจีน กับ สหราชอาณาจักร
ปีพ.ศ. 2527 ยังคงเหมือนเดิม เธอยังคงมีบทบาทที่เน้นไปในทางรับหน้าที่เป็นพิธีกร เพราะทางสถานีโทรทัศน์ทีวีบี เน้นไปปลุกปั้นนักแสดงหน้าใหม่ ๆ ให้ขึ้นมามีชื่อเสียงมากกว่า และตัวเธอเองก็มีผลงานแค่เรื่องเดียว คือ ผลงานละครอิงอัตชีวประวัติ เรื่อง "วีรสตรีชิวจิ่น" (A Woman to Remember 1984) ที่มีดาราสาวหน้าใหม่ อย่าง กง ฉือเอิน ที่ทางค่ายปลุกปั้นขึ้นมา ร่วมแสดงเป็นเรื่องแรกอีกด้วย
ประวัติ > ปัญหาสุขภาพและการกลับมาได้รับความนิยมอีกครั้ง (พ.ศ. 2528-2529)

ในปีพ.ศ. 2528 ในขณะที่เธอยังคงโลดแล่นอยู่ในวงการอยู่นั้น ในช่วงต้นปีเธอกลับตรวจพบว่าตัวเธอเองเป็นมะเร็งต่อมไทรอยด์ขั้นต้น และผลวินิจฉัยออกมาว่าสาเหตุนั้นเกิดมาจากความผิดปกติในร่างกาย (ซึ่งร่างกายของแต่ละคนไม่เหมือนกัน) รวมไปถึงการที่เธอรับประทานอาหารไม่สม่ำเสมอและยังไม่เป็นเวลาอีกด้วย ในช่วงเวลานั้นมีผู้คนมากมายแนะนำให้เธอถอนตัวออกจากวงการบันเทิง เพื่อจะได้มีเวลาเต็มที่ในการไปรักษาตัวเอง แต่เธอกลับเลือกที่จะทำงานในวงการบันเทิงที่เธอรักต่อไปควบคู่กับทำการรักษาโรคมะเร็งไปด้วย โดยเธอให้เหตุผลที่ซึ้งกินใจว่า
ถ้าเธอตายในขณะที่เธอยังได้ทำในสิ่งที่เธอรัก ถึงตายไปเธอก็ไม่เสียใจ
หลังจากเข้ารับการผ่าตัดและเคมีบำบัด พร้อมทั้งดูแลรักษาตัวอย่างระมัดระวัง ทำให้วัง หมิงเฉฺวียนฟื้นตัวได้อย่างรวดเร็ว และกลับมาแข็งแรงพร้อมที่จะลุยงานในวงการบันเทิง อีกครั้ง
ต่อมาในปีเดียวกันเธอได้มีโอกาสเป็นหนึ่งในนักแสดงที่ได้ร่วมเล่นในละครฟอร์มใหญ่แห่งปี เรื่อง ขุนศึกตระกูลหยาง (The Yang’s Saga 1985) ซึ่งละครเรื่องนี้เป็นโปรเจกต์ยักษ์ที่รวมสุดยอดดาราดังเกือบทั้งหมดของสถานีโทรทัศน์ทีวีบี มาแสดงร่วมกันโดยมี 5 พยัคฆ์ทีวีบี เป็นตัวเอก และได้ระดมทัพดาราแถวหน้าทั้งค่ายมาเล่นเป็นดารารับเชิญ ละครเรื่องนี้ถูกสร้างขึ้นมาเนื่องในโอกาสพิเศษเพื่อเฉลิมฉลองวาระครบรอบ 18 ปี ทางช่องTVB  ซึ่งถือได้ว่าเป็นประวัติศาสตร์ครั้งแรกและครั้งเดียวแห่งวงการจอแก้วฮ่องกงที่สามารถเอานักแสดงชื่อดังเกือบทั้งหมดของทางช่องมาเล่นในเรื่องเดียวกันได้
ในปีพ.ศ. 2529 ผลงานละครแนวอภินิหาร เรื่อง โคมวิเศษเจ้าแม่หัวซาน (The Lamp Lorc 1986) ที่ทำให้เธอกลับมาโด่งดังอย่างมากอีกครั้งกับบทบาท เจ้าแม่หัวซาน ที่ถูกพูดถึงเป็นอย่างมากในตอนที่ออกฉายทางทีวี เพราะเธอสวมบทบาทนี้ได้อย่างสง่างาม และดูมีเมตตามาก ละครเรื่องนี้มี 30 ตอนจบ โดยเธอร่วมนำแสดงกับ เยิ่นต๊ะหัว, หยางพ่านพ่าน และ หลูไห่เผิง ซึ่งในความเป็นจริงแล้วละครเรื่องนี้เคยถูกทางช่องทีวีบีสร้างมาก่อนแล้วครั้งหนึ่งเมื่อ 10 ปีที่แล้วในปีพ.ศ. 2519 โดยในตอนนั้นทางช่องได้สร้างเป็นละครเพลงขึ้นมาโดยมีชื่อละครว่า ละครตำนานรักพื้นบ้าน ตอน โคมวิเศษเจ้าแม่หัวซาน (民間傳奇》之寶蓮燈 1976) ซึ่งวัง หมิงเฉฺวียน ก็คือดารานำในบทเดียวกันของทั้งสองเวอร์ชันนั้นเอง นอกจากนี้เธอยังมีผลงานละครในปีเดียวกันอีกเรื่อง คือ ชวีหยวน กวีผู้รักชาติ (屈原1986)
ประวัติ > การแสดงงิ้ว,พบรักแท้ และบทบาทการเมือง (พ.ศ. 2530-2543)

ในขณะที่เธอกลับมาได้รับความนิยมกับผลงานละครทีวีอีกครั้ง แต่แล้วในปีพ.ศ. 2530 เธอกลับหยุดพักงานแสดงละครทีวี 1 ปี เพื่อหันไปทุ่มเทให้กับทางด้านการเล่นละครงิ้วกวางตุ้ง ที่เธอได้แสดงนำในเรื่อง มู่กุ้ยอิง ยอดหญิงตระกูลหยาง (Mu Guiying-穆桂英) และก็ถือได้ว่าเธอได้พบรักแท้จากการที่ได้ร่วมแสดงละครงิ้วในครั้งนี้กับนักแสดงงิ้วกวางตุ้งชายอันดับหนึ่งของฮ่องกงในยุคนั้นอย่าง "หลอเจียอิง" (羅家英) ผู้ซึ่งมีอายุแก่กว่าเธอแค่ 1 ปี จากความใกล้ชิดสนิทสนิมกันในตอนฝึกซ้อมนานหลายเดือน และด้วยวัยที่ใกล้เคียงกันอีกทั้งยังมีมุมมองการใช้ชีวิตที่คล้าย ๆ กันอีก ทำให้ต่อมาทั้งคู่ตัดสินใจลองคบหากันดูอย่างเปิดเผย และจากการสวมบทบาทเป็น "มู่กุ้ยอิง" ในละครงิ้วเรื่องนี้ของเธอ ก็ได้รับคำชื่นชมอย่างมากจากผู้คนในฮ่องกงที่ได้มีโอกาสไปดูการแสดงงิ้วของเธอบนเวทีการแสดง และก็เป็นละครงิ้วกวางตุ้งที่ประสบความสำเร็จเป็นอย่างมากในปีนั้น จนทำให้ในปีถัดมาพ.ศ. 2531 (1988) เธอและแฟนของเธอ "หลอเจียอิง" ได้ร่วมกันก่อตั้งคณะละครงิ้วกวางตุ้งฟู่เซิง (Fusheng) ขึ้นมา ภายใต้ บริษัท ฟูกูซูมิ เรียวจู (Fukuzumi Ryojuu) ที่เธอร่วมเปิดกับครอบครัวของหลอเจียอิง ประจวบกับที่เธอถูกเสนอชื่อให้เข้าสู่การเมือง และก็ได้รับเลือกให้เป็นตัวแทนฮ่องกงในสภาผู้แทนราษฎรแห่งชาติโดยเธอจะต้องทำหน้าที่นี้เป็นระยะเวลาโดยประมาณ 10 ปี และในช่วงที่อยู่ในตำแหน่งอันทรงเกียรตินี้ เธอยังได้ทำงานด้านช่วยเหลือสังคมควบคู่ไปด้วย เช่น งานด้านมูลนิธิเกี่ยวกับเด็กและสตรี โดยเธอมีส่วนร่วมในการช่วยเหลือเกี่ยวกับคดีที่เกี่ยวกับเด็กและสตรีกว่า 40 คดี ในช่วงที่เธอมีบทบาททางการเมือง ด้วยเหตุนี้จึงทำให้เธอไม่มีเวลาว่างพอที่จะรับเล่นละครได้เหมือนแต่ก่อน แต่ถึงกระนั้นเธอก็พยายามเจียดเวลามาเล่นละครให้แฟน ๆ ได้หายคิดถึงเป็นช่วง ๆ ผลงานที่ตามมาได้แก่ ละครตอนสั้น เรื่อง คนบาป (Behind Silk Curtains 1988) ซึ่งนำแสดงโดย เจิ้งเส้าชิว, ชีเหม่ยเจิน, โจวซิงฉือ, เหลียงเฉาเหว่ย และ หลิวเจียหลิง, ละครแนวสากลเรื่อง แดดจ้า (朝阳 1990) แสดงร่วมกับ หลีซือฉี และ เหมาซุ่นจวิน (毛舜筠) และละครโบราณเรื่อง ฤทธิ์กระบี่ฟ้าคำรณ (The Sword of Conquest 1991) นำแสดงโดย กวนหลี่เจี๋ย, โจวไห่เม่ย และ เส้าจงเหิง
จนกระทั่งดำรงตำแหน่งครบวาระในปีพ.ศ. 2539 (1997) เธอก็ได้ถอนตัวจากการเมืองและกลับเข้าสู่วงการบันเทิงในปีพ.ศ. 2541 (1998) เพื่อมารับงานแสดงเหมือนเดิมกับทางสถานีโทรทัศน์ทีวีบี โดยประเดิมผลงานที่ทำให้เธอกลับเข้าสู่วงการบันเทิงได้อย่างยิ่งใหญ่อีกครั้งกับบทบาทอาหญิง ฟางเจี้ยนผิง ในละครสากลสุดฮิตเรื่อง เพื่อนรักหักเหลี่ยมโหด (At the Threshold of an Era 1999) เป็นละครโทรทัศน์ที่ออกอากาศในปีพ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยมเฉือนคมกันอย่างถึงพริกถึงขิง นำแสดงโดย หลอเจียเหลียง, ก๊วะจิ้งอัน, เฉินจิ้งหง และ กู่เทียนเล่อ ถือได้ว่าการปรากฏตัวของเธอในเรื่องนี้ได้สร้างชื่อเสียงและความนิยมให้กับเธออย่างมากอีกครั้ง และจากความโด่งดังของละครชุดนี้ทำให้มีการสร้างภาคสองตามออกมาในปีถัดมา เพื่อนรักหักเหลี่ยมโหด ภาค 2 ในปีพ.ศ. 2543 (At the Threshold of an Era 2000) โดยมีนักแสดงบางคนจากภาคแรกมาแสดงนำต่อ
ตามต่อด้วยละครสากลในปีเดียวกันอย่างเรื่อง ทีมพยัคฆ์ล่าทรชน (A Matter Of Custom 2000) ที่เธอรับบทเป็น หลี่ฟุหมิง และยังมีนักแสดงที่ร่วมแสดงนำอย่างเช่น หลี่ชิวเสียน, หวังสี่ และ ซวนซวน
ชีวิตส่วนตัว > บุคคลลิกลักษณะนิสัย

วัง หมิงเฉฺวียนมีบุคลิกส่วนตัวที่ดูแล้วสง่างามดุจนางพญามาตั้งแต่เธอเพิ่งเข้าวงการมาใหม่ ๆ เลยทีเดียว จึงไม่น่าแปลกใจที่ทางช่องสถานีโทรทัศน์ทีวีบี จะเห็นแววและผลักดันส่งเสริมเธอเรื่อยมาไม่ขาดจนทุกวันนี้เกินกว่า 50 ปีแล้วที่เธอได้ยืนหยัดอยู่ในวงการละครโทรทัศน์ฮ่องกงจนกลายเป็น "นางพญาเบอร์หนึ่งตลอดกาล" ของชาวฮ่องกง เพราะเธอไม่เคยห่างหายไปจากความนิยมของผู้ชมละครฮ่องกงเลย
ด้านนิสัยส่วนตัวของเธอในยุคแรก ๆ นั้นตอนที่เธอเพิ่งจะเริ่มมีชื่อเสียงโด่งดังใหม่ ๆ ก็มักมีข่าวจากสื่อหลายสำนักว่าเธอเป็นคนหยิ่งทะนง ไม่ค่อยยิ้มและเข้าถึงได้ยากมาก แต่เมื่อเวลาผ่านไปหลายปี จึงเป็นที่รู้กันดีว่าตัวของวัง หมิงเฉฺวียนเองจริง ๆ แล้วเป็นคนที่มีอัธยาศัยดีมากและเป็นคนยิ้มง่ายเมื่อได้พบเจอกับแฟนคลับ และเธอก็พิสูจน์ตัวเธอเองได้ว่าเธอไม่ใช่คนหยิ่งเลยแม้แต่น้อย
เพียงแต่เวลาที่เธอไม่ได้อยู่ในจอและใช้ชีวิตปกติเธอก็ต้องการพื้นที่ส่วนตัวเท่านั้นเอง
บทบาททางด้านการแสดงในละครที่เธอได้รับนั้นมีหลากหลายมาก แต่บทดราม่าหนัก ๆ นั้นเธอสามารถจะแสดงสีหน้าและแววตาที่สื่ออารมณ์นั้น ๆ ออกมาได้ดีมาก ๆ ส่วนใหญ่บทที่เธอได้รับมักจะเป็นผู้หญิงเก่งที่แกร่งและเข้มแข็งใจเด็ดทระนง รักศักดิ์ศรี
บทบาทอื่น ๆ > นักร้อง

เป็นที่รู้กันดีว่านอกจากบทบาทการแสดงอันโด่งดังของเธอแล้ว การเป็นนักร้องก็เป็นอีกบทบาทหนึ่งในวงการบันเทิงที่เธอก็พบกับความสำเร็จเช่นกัน
เธอเคยออกผลงานเพลงมาแล้ว 40 กว่าอัลบั้มทั้งที่เป็นผลงานเดี่ยวและเป็นบทเพลงที่ใช้ประกอบละคร โดยเฉพาะบทเพลงในละครที่เธอเล่นต่างได้รับความนิยมอย่างสูงไม่แพ้ผลงานละครที่เธอแสดงเลย ซึ่งบทเพลงประกอบละครที่แสนไพเราะหวานซึ้งตรึงใจมากมายที่เธอได้ขับขานลงในละครที่เธอเล่นนั้น ต่างก็ได้รับความนิยมอย่างมากจนทุกวันนี้บทเพลงเหล่านั้นได้กลายเป็นเพลงจีนกวางตุ้งอมตะขึ้นหิ้ง ในประเทศไทยบทเพลงที่เธอได้ขับขานจนได้รับความนิยมนั้นมีหลายเพลงด้วยกัน เช่นเพลงจากละครเรื่อง "ฝันสลาย" (京华春梦) ที่วงดนตรี " ฮอตเปปเปอร์" ของชาวไทยนำทำนองมาใส่เนื้อไทยโดยใช้ชื่อเพลงว่า "หัวใจสลาย" และบทเพลงประกอบละครเรื่อง "คมเฉือนคม ภาค 2" ที่วงดนตรี "ดอกไม้ป่า" ของชาวไทยนำทำนองมาใส่เนื้อไทยโดยใช้ชื่อเพลงว่า "ทุยใจดำ" รวมทั้งบทเพลงประกอบในละครเรื่อง "คมเฉือนคม ภาค1" ที่ได้นำทำนองมาใส่เนื้อไทยโดยใช้ชื่อเพลงว่า "โลกของผึ้ง" ที่ขับร้องโดยราชินีลูกทุ่งเมืองไทย อย่าง คุณพุ่มพวง ดวงจันทร์ ซึ่งทั้งหมดก็เป็นเพลงในอดีตที่เคยฮิตถล่มทลายในประเทศไทยมาแล้วทั้งนั้น
บทบาทอื่น ๆ > การเมือง

นอกจากงานในวงการบันเทิงแล้ว วังหมิงเฉวียน เคยดำรงตำแหน่งเป็น สส.ฮ่องกง นานหลายสมัย ประมาณ 10 ปี และยังทำงานทางด้านช่วยเหลือสังคม เช่น งานด้านมูลนิธิเกี่ยวกับ เด็ก, ,สตรี, คนยากจนและผู้ป่วยโรคมะเร็ง
อีกทั้งเธอยังได้รับเลือกให้เป็นสมาชิกสภาผู้แทนประชาชนของเกาะฮ่องกง และอุทิศตัวให้แก่งานการกุศลด้วย เช่น การเป็นทูตของอ๊อกแฟม (Oxfam) สาขาฮ่องกง ซึ่งเป็นองค์กรเกี่ยวกับการช่วยเหลือในแหล่งยากจนทั่วโลก เป็นหนึ่งในสมาชิกคณะกรรมการต่อต้านโรคมะเร็งแห่งฮ่องกง รวมถึงเป็นประธานสมาคมผู้ประกอบวิชาชีพด้านสื่อโทรทัศน์แห่งฮ่องกง
บทบาทอื่น ๆ > ตำแหน่งต่าง ๆ

1988-1997 สมาชิกสภาผู้แทนราษฎร์รัฐบาลแห่งชาติฮ่องกง
2002-2006 ทูตของอ๊อกแฟม (Oxfam) สาขาฮ่องกง (องค์กรช่วยเหลือเด็กยากจนทั่วโลก)
2002-2006 คณะกรรมการต่อต้านสภาสมาคมโรคมะเร็งฮ่องกง
2003-2008 สมาชิกสภาที่ปรึกษาทางการเมืองรัฐบาล จีน-ฮ่องกง (Chinese  People’s  Political Consultative)
2003-2005 ประธานกรรมสมาคมผู้ประกอบวิชาชีพด้านสื่อโทรทัศน์
2004-2006 ประธานสมาพันธ์อุปรากร จีน–ฮ่องกง
รางวัล (บางส่วน)

รางวัลสำคัญที่ได้รับ
1983 The Eve’s Most Fascinating Woman’83 Awards
1984 The  Famous Star HK Awards from TVB HK
1985 The Favorite Actress Awards from TVB HK
1989 The famous Pop-Singer Star Awards HK From TVB
รางวัลทางด้นดนตรี
1992 The Popular Singer HK Vote Awards MassMedia HK SBS
2002 ได้รับเครื่องราชย์อิสริยาภรณ์ Golden Bauhinia Star
2004 ได้รับเครื่องราชย์อิสริยาภรณ์ Silver Bauhinia Star (Charity work for Oxfam that help people around the world)
2004 รับรางวัลจาก SBS Awards 2004 (Role model for life long learning HK SAR04  Honour’sList)
2004 รับรางวัล The Most Favorite Artist Awards 2004 (Artist hight rating  hold  concert hight often & quality HK2004)
2004  The golden Needle Award 2004
2005 The Most Successful Women HK
2006 The Best Actress Awards from TVB HK
2006 TV HK Next Award  (liza was hight rating for Artist ActressHK
รางวัล ผู้หญิงที่ประสบความสำเร็จแห่งปี 2005 (Successful Women Award 2005)
รางวัล ดารานำหญิงยอดเยี่ยม ปี 2005 จากเรื่อง "War of in Law"
รางวัล Mont Blanc De La Culture International Award 2007
รางวัล The Best Actress Awards 2007  จาก สถานีโทรทัศน์ TVB HK
รัฐบาลฮ่องกง ได้มอบเครื่องราชย์อิสริยาภรณ์ขั้น Silver Bauhinia Star (銀紫荊星章) ให้กับเธอ ในปีพ.ศ. 2547 (2004)
รางวัล (บางส่วน) > การยกย่อง

เธอเคยได้รับคำชื่นชมจากกิมย้ง ผู้ซึ่งเป็นเจ้าของบทประพันธ์อมตะเรื่อง ดาบมังกรหยก ว่า เธอคือนักแสดงสาวที่สวมบทบาทเป็น "เตี๋ยเมี่ยง" (ซึ่งเป็นนางเอกของเรื่อง) ได้ดีที่สุดเท่าที่มีการสร้างเป็นละครมา
ผลงานบางส่วน > ละครสถานีโทรทัศน์อาร์ทีวี (RTV)

4ใบเถ้า (四千金 1968)
ผลงานบางส่วน > ภาพยนตร์

ฤทธิ์ดาบวงพระจันทร์ (Full Moon Scimitar 1979) นำดาราหญิงชื่อดังจากจอแก้ว วังหมิงเฉวียน รับบท แชแช แสดงประกบกับ เอ๋อตงเซิน
ผลงานบางส่วน > คอนเสิร์ต

2000 Liza Wang live Concert in Hong Kong
2002 Liza Wang live Concert at Kingswood Theatre, Toronto at  Tropicana Casino ,  New Jersey
2003 Liza Wang live Concert part one – part two in Hong Kong
2003 Liza Wang live Concert at Atlantic City, Toronto USA
2004 Liza Wang live concert at Arena of Star,Genting Highlands
2004 Liza Wang Charity Concert  in Hong Kong
2004 Liza Wang Golden Melody Concert at Genting Highlands
2004 Liza Wang ‘s Orchestra Changhai Concert
2004 Liza Wang HKCO & Orchestra Concert in HK
2004 Liza Wang was Guest in Andy Lau Concert HK
2005 Liza Wang was Guest in Miriam Concert HK
2005 Liza Wang’s Concert in Toronto at Niagara Fallsview
2005 Liza Wang’s Atlantic City Concert
2006 Liza Wang’s Concert at Los Angeles California
2006 Liza Wang’s Concert at Nevada
2006 Liza Wang’s Concert at Virginea Atlantic City USA
2006 Liza Wang was Guest Our Golden Concert HK
2007 Liza Wang live inGenting Highlands Arena of Star Malaysia
Liza Wang เคยแสดงคอนเสิร์ตในฮ่องกง เมื่อวันที่ 5 สิงหาคม พ.ศ. 2544 เธออยู่ที่ Kingswood Theatre, Toronto
เมื่อวันที่ 12 สิงหาคมปี 2001 ที่ผ่านมาที่ Tropicana Casino รัฐนิวเจอร์ซีย์ คอนเสิร์ตของเธอประสบความสำเร็จใน 2 สถานที่นี้ เธอเคยอยู่ที่ Arena of Stars Genting Highlands
ตั้งแต่เดือนสิงหาคมปี 2003 และเดือนสิงหาคมปี 2004 พร้อมกับคู่หูของเธอ Law Kar Ying เมื่อวันที่ 13 มกราคม 2550 ลิซ่ามีคอนเสิร์ตในเกนติ้งไฮแลนด์
12-13 พฤษภาคม 2550 Liza จะมีคอนเสิร์ตอยู่ในสิงคโปร์สำหรับศิลปินครบรอบ 40 ปีและ HK Star ของเธอ
แหล่งข้อมูลอื่น

เว็บไซต์ทางการ
วัง หมิงเฉฺวียน ที่อินเทอร์เน็ตมูวีเดตาเบส
ชีวประวัติ วัง หมิงเฉฺวียน ที่ ฮ่องกงมูวีดาตาเบส
วัง หมิงเฉฺวียน ที่ซินล่างเวย์ปั๋ว (ในภาษาจีน)
ไทยลีก ฤดูกาล 2567–68

| --- | --- |

ฤดูกาล: 2567–68
วันที่: 9 สิงหาคม 2567 – 27 เมษายน 2568
จำนวนนัด: 193
จำนวนประตู: 565 (2.93 ประตูต่อนัด)
ผู้ทำประตูสูงสุด: กิลแยร์มี บิสซูลี (20 ประตู)
ทีมเหย้า ชนะสูงสุด: 9 ประตู บุรีรัมย์ ยูไนเต็ด 9–0 ขอนแก่น ยูไนเต็ด (19 มกราคม 2568)
ทีมเยือน ชนะสูงสุด: 5 ประตู สิงห์ เชียงราย ยูไนเต็ด 0–5 บุรีรัมย์ ยูไนเต็ด (25 สิงหาคม 2567)
จำนวนประตูสูงสุด: 9 ประตู บุรีรัมย์ ยูไนเต็ด 9–0 ขอนแก่น ยูไนเต็ด (19 มกราคม 2568)
ชนะติดต่อกัน มากที่สุด: 5 นัด ทรูแบงค็อก ยูไนเต็ด บุรีรัมย์ ยูไนเต็ด
ไม่แพ้ติดต่อกัน มากที่สุด: 15 นัด บุรีรัมย์ ยูไนเต็ด
ไม่ชนะติดต่อกัน มากที่สุด: 13 นัด นครปฐม ยูไนเต็ด
แพ้ติดต่อกัน มากที่สุด: 5 นัด ขอนแก่น ยูไนเต็ด
จำนวนผู้ชมสูงสุด: 31,305 คน บุรีรัมย์ ยูไนเต็ด 0–1 การท่าเรือ (2 กุมภาพันธ์ 2568)
จำนวนผู้ชมต่ำสุด: 1,169 คน หนองบัว พิชญ 5–3 ราชบุรี (25 ตุลาคม 2567)
จำนวนผู้ชมรวม: 931,767 คน
จำนวนผู้ชมเฉลี่ย: 4,828 คน
← 2566–67 2568–69 →  สถิติทั้งหมดปรับปรุงล่าสุดในวันที่ 9 มีนาคม 2568
ไทยลีก ฤดูกาล 2567–68 หรือ ไฮลักซ์ รีโว่ ไทยลีก ฤดูกาล 2567–68 เป็นการแข่งขันฟุตบอลไทยลีก ฤดูกาลที่ 28 ฟุตบอลลีกสูงสุดของประเทศไทยสำหรับสโมสรฟุตบอลอาชีพ ตั้งแต่ก่อตั้งขึ้นในปี 2539  หรือที่รู้จักกันในชื่อ ไฮลักซ์ รีโว่ ไทยลีก ตามสัญญาการเป็นผู้สนับสนุนกับ บริษัท โตโยต้า มอเตอร์ ประเทศไทย จำกัด มีทีมเข้าร่วมการแข่งขันทั้งหมด 16 ทีมในลีก
ตลาดซื้อขายนักเตะช่วงซัมเมอร์เปิดตั้งแต่วันที่ 25 พฤษภาคม ถึง 9 สิงหาคม 2567 ขณะที่ตลาดซื้อขายนักเตะช่วงหน้าหนาวเปิดตั้งแต่วันที่ 19 ธันวาคม 2567 ถึง 17 มกราคม 2568
บุรีรัมย์ ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มี นครราชสีมา มาสด้า, หนองบัว พิชญ และระยอง เป็น 3 สโมสรที่ได้เลื่อนชั้นจากไทยลีก 2 ขึ้นมาเล่นในไทยลีกฤดูกาลนี้
สโมสร

ทั้งหมด 16 สโมสรที่ได้สิทธิ์เข้าร่วมการแข่งขันในฤดูกาลนี้ โดยแบ่งเป็น 13 สโมสร จากไทยลีก ฤดูกาล 2566–67 และ 3 สโมสรจากไทยลีก 2 ฤดูกาล 2566–67 ได้แก่ นครราชสีมา มาสด้า และหนองบัว พิชญ ซึ่งเลื่อนชั้นขึ้นมาแบบอัตโนมัติจากการที่พวกเขาจบอันดับที่ 1 และ 2 ของตารางคะแนนตามลำดับ และระยอง ซึ่งเลื่อนชั้นขึ้นมาจากการชนะเลิศในรอบเพลย์ออฟ
สโมสร > สโมสรที่เข้าและออกจากไทยลีก > ตกชั้นจากไทยลีก

ชลบุรี
โปลิศ เทโร
ตราด
สโมสร > สโมสรที่เข้าและออกจากไทยลีก > เลื่อนชั้นจากไทยลีก 2

นครราชสีมา มาสด้า
หนองบัว พิชญ
ระยอง
ทรูแบงค็อก ยูไนเต็ด
นครปฐม ยูไนเต็ด
บีจี ปทุม ยูไนเต็ด
เมืองทอง ยูไนเต็ด
class=notpageimage|
ที่ตั้งของสโมสรในการแข่งขันไทยลีก ฤดูกาล 2567–68
class=notpageimage|
สโมสร > สนามเหย้า ที่ตั้ง และผลงานฤดูกาลที่แล้ว

| สโมสร | ที่ตั้ง | สนามเหย้า | ความจุ | อันดับฤดูกาล 2566–67 |
| --- | --- | --- | --- | --- |
| การท่าเรือ | กรุงเทพมหานคร (คลองเตย) | แพตสเตเดียม | 8,000 | 3 |
| ขอนแก่น ยูไนเต็ด | ขอนแก่น | สนามกีฬาองค์การบริหารส่วนจังหวัดขอนแก่น | 6,500 | 8 |
| ทรูแบงค็อก ยูไนเต็ด | ปทุมธานี (คลองหลวง) | ทรูสเตเดียม | 19,375 | 2 |
| นครปฐม ยูไนเต็ด | นครปฐม | สนามกีฬาโรงเรียนกีฬาเทศบาลนครนครปฐม | 6,000 | 12 |
| นครราชสีมา มาสด้า | นครราชสีมา | สนามกีฬาเฉลิมพระเกียรติ 80 พรรษา 5 ธันวา 2550 | 25,000 | 1 (ไทยลีก 2) |
| บีจี ปทุม ยูไนเต็ด | ปทุมธานี (ธัญบุรี) | บีจีสเตเดียม | 15,114 | 4 |
| บุรีรัมย์ ยูไนเต็ด | บุรีรัมย์ | ช้างอารีนา | 32,600 | 1 |
| พีที ประจวบ | ประจวบคีรีขันธ์ | สามอ่าวสเตเดียม | 5,000 | 10 |
| เมืองทอง ยูไนเต็ด | นนทบุรี (ปากเกร็ด) | ธันเดอร์โดมสเตเดียม | 13,000 | 5 |
| ระยอง | ระยอง | ดับบลิวเอชเอ ระยอง สเตเดียม | 7,500 | 3 (ไทยลีก 2) |
| ราชบุรี | ราชบุรี | ราชบุรีสเตเดียม | 10,000 | 6 |
| ลำพูน วอร์ริเออร์ | ลำพูน | ลำพูน วอร์ริเออร์ สเตเดียม | 5,400 | 9 |
| สิงห์ เชียงราย ยูไนเต็ด | เชียงราย | สิงห์ เชียงราย สเตเดียม | 13,000 | 11 |
| สุโขทัย | สุโขทัย | ทะเลหลวงสเตเดียม | 8,000 | 13 |
| หนองบัว พิชญ | หนองบัวลำภู | พิชญสเตเดียม | 6,000 | 2 (ไทยลีก 2) |
| อุทัยธานี | อุทัยธานี | สนามกีฬากลางจังหวัดอุทัยธานี | 4,477 | 7 |
สโมสร > การเปลี่ยนแปลงที่ตั้ง และอัตลักษณ์

ราชบุรี เปลื่ยนชื่อสนามเหย้าจากดราก้อน โซลาร์ พาร์ค เป็นราชบุรีสเตเดียม
ระยอง เปลื่ยนชื่อสนามเหย้าจากสนามกีฬากลางจังหวัดระยอง เป็นดับบลิวเอชเอ ระยอง สเตเดียม
ลำพูน วอร์ริเออร์ ย้ายไปใช้ลำพูน วอร์ริเออร์ สเตเดียม แทนแม่กวงสเตเดียม และในเวลาต่อมา ได้ย้ายไปใช้สนามกีฬาสมโภชเชียงใหม่ 700 ปี แทนลำพูน วอร์ริเออร์ สเตเดียม
สโมสร > การเปลี่ยนแปลงผู้จัดการทีม

| สโมสร | ผู้จัดการทีมที่ออก | สาเหตุที่ออก | วันที่ออก | อันดับในตารางคะแนน | ผู้จัดการทีมที่เข้าแทน | วันที่เข้า |
| --- | --- | --- | --- | --- | --- | --- |
| ระยอง |  พิภพ อ่อนโม้ | แยกทาง | 25 พฤษภาคม 2567 | ก่อนเริ่มฤดูกาล |  การ์ลุส เอดูวาร์ดู ปาร์เรย์รา | 15 มิถุนายน 2567 |
| สุโขทัย |  ซูงาโอะ คัมเบะ | แยกทาง | 26 พฤษภาคม 2567 | ก่อนเริ่มฤดูกาล |  อัคถภรณ์ ชลิตาภรณ์ | 3 มิถุนายน 2567 |
| ราชบุรี |  การ์โลส เปญญา | แยกทาง | 26 พฤษภาคม 2567 | ก่อนเริ่มฤดูกาล |  สุรพงษ์ คงเทพ | 28 มิถุนายน 2567 |
| บุรีรัมย์ ยูไนเต็ด |  แอแมร์ซง เปเรย์รา (รักษาการ) | สิ้นสุดระยะเวลารักษาการ | 6 มิถุนายน 2567 | ก่อนเริ่มฤดูกาล |  โอสมาร์ ลุส | 26 มิถุนายน 2567 |
| สิงห์ เชียงราย ยูไนเต็ด |  กาบรีแยล มากัลไยส์ | แยกทาง | 6 มิถุนายน 2567 | ก่อนเริ่มฤดูกาล |  ชาบี โมโร | 7 กรกฎาคม 2567 |
| เมืองทอง ยูไนเต็ด |  มีลอช ยอกซิช | แยกทาง | 23 มิถุนายน 2567 | ก่อนเริ่มฤดูกาล |  จีโน เลตตีเอรี | 6 กรกฎาคม 2567 |
| เมืองทอง ยูไนเต็ด |  อุทัย บุญเหมาะ | ปรับโครงสร้าง | 23 มิถุนายน 2567 | ก่อนเริ่มฤดูกาล |  จีโน เลตตีเอรี | 6 กรกฎาคม 2567 |
| อุทัยธานี |  จักรพันธ์ ปั่นปี | แยกทาง | 26 สิงหาคม 2567 | อันดับที่ 15 |  มีลอช ยอกซิช | 26 สิงหาคม 2567 |
| ขอนแก่น ยูไนเต็ด |  ธนา ชะนะบุตร | ลาออก | 31 สิงหาคม 2567 | อันดับที่ 16 |  เซอร์ดาน เทรโลวิช | 5 กันยายน 2567 |
| นครปฐม ยูไนเต็ด |  อักบาร์ นาบาซ | แยกทาง | 6 กันยายน 2567 | อันดับที่ 15 |  ศิริศักดิ์ ยอดญาติไทย | 11 กันยายน 2567 |
| ราชบุรี |  สุรพงษ์ คงเทพ | ลาออก | 16 กันยายน 2567 | อันดับที่ 11 |  สมชาย ไม้วิลัย (รักษาการ) | 16 กันยายน 2567 |
| บีจี ปทุม ยูไนเต็ด |  มาโกโตะ เทงูราโมริ | แยกทาง | 8 ตุลาคม 2567 | อันดับที่ 5 |  สุรชัย จตุรภัทรพงษ์ | 8 ตุลาคม 2567 |
| ระยอง |  การ์ลุส เอดูวาร์ดู ปาร์เรย์รา | แยกทาง | 28 ตุลาคม 2567 | อันดับที่ 13 |  ประสิทธิ์ เทาดี (รักษาการ) | 28 ตุลาคม 2567 |
| การท่าเรือ |  รังสรรค์ วิวัฒน์ชัยโชค | ลาออก | 2 พฤศจิกายน 2567 | อันดับที่ 3 |  โชคทวี พรหมรัตน์ (รักษาการ) | 3 พฤศจิกายน 2567 |
| ระยอง |  ประสิทธิ์ เทาดี (รักษาการ) | สิ้นสุดระยะเวลารักษาการ | 4 พฤศจิกายน 2567 | อันดับที่ 13 |  จักรพันธ์ ปั่นปี | 4 พฤศจิกายน 2567 |
| การท่าเรือ |  โชคทวี พรหมรัตน์ (รักษาการ) | สิ้นสุดระยะเวลารักษาการ | 11 พฤศจิกายน 2567 | อันดับที่ 3 |  รังสรรค์ วิวัฒน์ชัยโชค | 11 พฤศจิกายน 2567 |
| นครปฐม ยูไนเต็ด |  ศิริศักดิ์ ยอดญาติไทย | ปรับโครงสร้าง | 16 พฤศจิกายน 2567 | อันดับที่ 16 |  ธงชัย สุขโกกี | 16 พฤศจิกายน 2567 |
| สิงห์ เชียงราย ยูไนเต็ด |  ชาบี โมโร | แยกทาง | 19 พฤศจิกายน 2567 | อันดับที่ 14 |  ปิยพล ผานิชกุล | 20 พฤศจิกายน 2567 |
| ราชบุรี |  สมชาย ไม้วิลัย (รักษาการ) | สิ้นสุดระยะเวลารักษาการ | 20 พฤศจิกายน 2567 | อันดับที่ 10 |  วรวุธ ศรีมะฆะ | 20 พฤศจิกายน 2567 |
| ขอนแก่น ยูไนเต็ด |  เซอร์ดาน เทรโลวิช | ปรับโครงสร้าง | 7 ธันวาคม 2567 | อันดับที่ 15 |  ปฎิภัทร รอบรู้ | 7 ธันวาคม 2567 |
| สิงห์ เชียงราย ยูไนเต็ด |  ปิยพล ผานิชกุล | ลดบทบาท | 22 ธันวาคม 2567 | อันดับที่ 14 |  ราชิญญู (รักษาการ) | 23 ธันวาคม 2567 |
| บีจี ปทุม ยูไนเต็ด |  สุรชัย จตุรภัทรพงษ์ | ลาออก | 15 มกราคม 2568 | อันดับที่ 4 |  ศุภชัย คมศิลป์ (รักษาการ) | 16 มกราคม 2568 |
| การท่าเรือ |  รังสรรค์ วิวัฒน์ชัยโชค | ลาออก | 15 มกราคม 2568 | อันดับที่ 3 |  โชคทวี พรหมรัตน์ (รักษาการ) | 16 มกราคม 2568 |